TV7 JERUUSALEMMA UUDISED
Tänased teemad -
Iisraelile teeb muret Iraani kohalolu Süürias
Netanyahu katkestab diplomaatilise dialoogi EL-ga
Iisrael vangistas rootslasest terroristide värbaja
Uskumatu arheoloogiline leid äratab Piibli ellu
TV7 Jeruusalemma Uudistest - Shalom!
The Jerusalem Posti teatel ütles Iisraeli kaitseminister Ya'alon,
et Iisraelile teeb muret Iraani kohalolu Süürias.
Ya'alon kõneles eelmisel nädalal USA Kongressis
ja õhutas USAd valvsusele Iraani tegevuse suhtes nii Süürias
kui kogu regioonis.
Ya'aloni sõnul tegutsevad Qudsi väed hetkel aktiivselt Süürias,
et Iisraeli rünnata.
Nad püüavad salaja relvi ja infot edastada.
Varem mitmed Süüria piiril toimunud rünnakud tegi Hezbollah.
Iraani peetakse oluliseks tegijaks Lähis-Ida stabiilsuse tagamisel,
kuid Iisrael peab teda probleemi tuumaks.
Iraani valitsus toodab terrorismi ja nõrgendab mitmeid Lähis-Ida režiime.
See pole halb uudis üksnes regioonile ja Iisraelile.
Iraani terrorivõrk töötab kogu maailmas, ka USAs,
ütles Iisraeli kaitseminister Moshe Ya'alon.
The Times of Israeli teatel tõestab
Rahvusvahelise Aatomienergia Agentuuri IAEA uus raport,
et Iraanil oli tuumarelvaprogramm vähemalt 2003. aastani
ja väiksemas mõõdus 2009. aastani.
Sellest peale pole uurimuse kohta rohkem tõendeid.
Iisraeli peaministri kantselei sõnul paljastas IAEA raport pettuse
ja varjamistaktika, mida Iraan oma tuumaprogrammi suhtes kasutab.
Iisrael ootab IAEA-lt uurimise jätkamist
ja püüab kõigiti kindlustada, et Iraan ei saaks salarelva ehitada.
Kui IAEA uurimus pooleli jääb,
ei saa maailm teada, kui kaugele Iraan oma salaprogrammiga jõudis
ja mis seisus see hetkel on.
Ynet Newsi teatel andis Iisraeli peaminister Netanyahu
välisministrile korralduse
katkestada palestiinlastega peetava poliitilise protsessiga seotud dialoog
EL esindajatega
vastuseks EL otsusele märgistada Läänekaldal valmiv Iisraeli toodang.
Iisraeli Välisministeeriumi teatel käskis Netanyahu dialoogi peatada,
kuni suhted ümber hinnatakse.
EL ei tunnusta Iisraeli õigust Läänekaldale, Gazale,
Ida-Jeruusalemmale ja Golanile,
mille Iisrael vallutas Kuue päeva sõjas 1967. a.
Neil aladel valminud toodete päritolumaaks ei tohi panna Iisrael,
vaid asundused,
mida EL rahvusvahelise õiguse järgi illegaalseks peab.
Euroopa Nõukogus kolme aastaga koostatud juhiste järgi
peaksid just Iisraeli tootjad märgistama ELs müüdavad
asundustest lähtuvad põllumajandus- ja kosmeetikatooted.
EL soovitused ei hõlmavat Iisraeli tööstus- ja elektroonikatooteid
ega tooteid, mida ei tehta toormaterjalist.
Netanyahu sõnul näitab otsus EL topeltmoraali,
kuna märgistamine puudutab üksnes Iisraeli.
Iisrael pole valmis aktsepteerima, et EL diskrimineerib osapoolt,
kes on terrorismi sihtmärgiks.
Netanyahu sõnul peab Iisraeli tugev majandus vastu,
kuid kannatavad Iisraeli tehastes töötavad palestiinlased.
EL peaks häbi tundma, ütles Netanyahu.
Iisraeli Välisministeeriumi teatel jätkab Iisrael diplomaatilist koostööd
Saksamaa, Inglismaa ja Prantsusmaaga, kuid mitte ELga.
Arutz Sheva teatel mõistis Iisraeli kohus
Liibanoni päritolu Rootsi kodanikule Hassan Khalil Hizranile
1,5-aastase vanglakaristuse
välisagendiga suhtlemise ja tollele info edastamise eest.
55-aastane Hizran vahistati Ben Gurioni lennuväljal,
kui ta Iisraeli saabus.
Ülekuulamisel tunnistas ta, et leppis kokku koostöös Hezbollah'ga
ja lubas värbamistööd teha.
2009. a perega Liibanonis käies kohtus ta Hezbollah agentidega
ja talle räägiti rühmituse plaanist
värvata Euroopas elavaid Palestiina araablasi
ja teisi välisriikide kodanikke,
et nad edastaksid Hezbollah'le luureinfot,
kasutades ära oma pääsu Iisraeli.
Aastail 2011-2013 käis Hizran taas Liibanonis
ja kohtus Hezbollah'ga.
Siis paluti tal värvata Iisraeli kodanikke,
eriti neid, kellel on sidemeid juutide,
julgeoleku- või sõjaväepersonali või valitsusametnikega.
Hizranil paluti koguda infot ka Iisraeli kaitsejõudude,
relvade, tankide ja armeebaaside kohta.
Hezbollah päris temalt ka
Ben Gurioni lennujaama turvakorralduste
ja passikontrolli kohta.
Hizran edastas infot ka
Rootsis, Malmös tegutseva ühenduse The House of the Lebanese kohta.
Hizran sai kahel aastal oma teenuste eest palka 3100 USD.
Arutz Sheva teatab uskumatust arheoloogilisest leiust
Templimäest lõunas asuvatel väljakaevamistel.
Ajalooline ja põnev leid toob uut valgust Piilbi lugudesse.
Tegemist on esimese arheoloogilistel väljakaevamistel leitud
Iisraeli või Juuda kuninga pitseriga.
Pitseril oleva iidse heebreakeelse teksti järgi
kuulus see piibelliku Juuda kuninga Ahase pojale Hiskijale,
kes valitses ajavahemikul
727-698 eKr.
Lisaks oli pitseril kahetiivaline päike ja kaks elu tähendavat ankh-märki.
Kuningas Hiskija nime kandvaid pitsereid on antiikturul müügil olnud
1990. aastate keskpaigast alates, kuid see on esimene kord,
kui selline pitser leiti teaduslikel väljakaevamistel.
Ekspertide hinnangul kasutati pitserit algselt
papüürusele kirjutatud üriku pitseerimiseks.
Need olid meie tänased uudised. Shalom ja kohtumiseni!
Tõlge: Monika Jaaguri